Κατσέλης

Η Nutriart Α.Β.Ε.Ε., γνωστή παλαιότερα ως Κατσέλης, υπήρξε ελληνική βιομηχανία αρτοσκευασμάτων. Για δεκαετίες ήταν μία από τις πιο γνωστές εταιρείες του κλάδου, με ευρεία παρουσία στην αγορά του συσκευασμένου ψωμιού και των κατεψυγμένων προϊόντων ζύμης. Το 2013 οδηγήθηκε σε πτώχευση. 
Από το 2016, την επωνυμία τη διαχειρίζεται ο Καραμολέγκος.

 Ιστορία 
Η εταιρεία ιδρύθηκε το 1978 από την οικογένεια Κατσέλη, ξεκινώντας από έναν φούρνο στην Κυψέλη και εξελισσόμενη σε οργανωμένη βιομηχανία άρτου. Σταδιακά, η μάρκα «Κατσέλης» έγινε συνώνυμη με το συσκευασμένο ψωμί στην Ελλάδα.https://www.capital.gr/epikairotita/1826048/katseis-to-hroniko-tis-ptoxefsis Το 1993, το Υπουργείο Βιομηχανίας χρηματοδοτεί την εταιρεία με 1.021δις δρχ.

Το 2008 η εταιρεία μετονομάστηκε σε Nutriart Α.Β.Ε.Ε., έπειτα από συγχώνευση με την Αλλατίνη.

Η οικονομική κρίση που ξέσπασε στην Ελλάδα μετά το 2009, σε συνδυασμό με τον έντονο ανταγωνισμό στον κλάδο του άρτου, επιδείνωσαν την ήδη βεβαρημένη χρηματοοικονομική θέση της εταιρείας. Το 2011 η Nutriart υπήχθη σε καθεστώς εξυγίανσης του άρθρου 99, χωρίς όμως να καταφέρει να ανακάμψει.

Τον Ιούλιο του 2013 το Πολυμελές Πρωτοδικείο Αθηνών κήρυξε την εταιρεία σε πτώχευση, οδηγώντας σε παύση λειτουργίας των εργοστασίων της.

 Παραπομπές 

Κατηγορία:Ελληνικά εμπορικά σήματα
Κατηγορία:Πρώην επιχειρήσεις της Ελλάδας